b"\n_START_ARTICLE_\nBrasero\n_START_SECTION_\nDades\n_START_PARAGRAPH_\nBrasero \xc3\xa9s compatible amb els formats de CD i DVD. Permet l'edici\xc3\xb3 del contingut del disc i pot eliminar, moure i canviar el nom dels fitxers que es troben dins de carpetes. Tamb\xc3\xa9 permet gravar dades en CD/DVD sobre la marxa, \xc3\xa9s a dir, sense haver de desar la informaci\xc3\xb3 de forma pr\xc3\xa8via, per exemple una c\xc3\xb2pia CD a CD ._NEWLINE_L'aplicaci\xc3\xb3 permet el filtratge autom\xc3\xa0tic dels arxius no desitjats, incloent-hi els arxius ocults, trencats i enlla\xc3\xa7os simb\xc3\xb2lics recursius i arxius que no s'ajustin a l'est\xc3\xa0ndard de CD de Joliet. Brasero suporta multisessi\xc3\xb3, l'extensi\xc3\xb3 Joliet i pot crear una imatge del disc dur de l'usuari.\n_START_SECTION_\n\xc3\x80udio\n_START_PARAGRAPH_\nEn crear CD d'\xc3\xa0udio Brasero escriu informaci\xc3\xb3 CD-TEXT de forma autom\xc3\xa0tica, utilitzant GStreamer. Tamb\xc3\xa9 suporta l'edici\xc3\xb3 d'informaci\xc3\xb3 CD-TEXT i pot gravar CD d'\xc3\xa0udio sobre la marxa. Pot utilitzar tots els formats d'\xc3\xa0udio manejats en la instal\xc2\xb7laci\xc3\xb3 local del GStreamer, incloent-hi Ogg, FLAC i MP3. Brasero tamb\xc3\xa9 pot buscar arxius d'\xc3\xa0udio que es troben dins de carpetes acabades de deixar.\n_START_SECTION_\nC\xc3\xb2pia\n_START_PARAGRAPH_\nBrasero pot copiar un CD/DVD al disc dur de l'usuari en format ISO i pot copiar DVD i CD sobre la marxa. Suporta una sessi\xc3\xb3 de DVD de dades i qualsevol tipus de CD.\n_START_SECTION_\nAltres caracter\xc3\xadstiques\n_START_PARAGRAPH_\nBrasero tamb\xc3\xa9 pot esborrar CD/DVD, guardar i carregar projectes en curs i gravar imatges de CD i DVD i arxius cue._NEWLINE_Inclou una vista pr\xc3\xa8via de can\xc3\xa7\xc3\xb3, imatge i v\xc3\xaddeo i la detecci\xc3\xb3 del dispositiu complet a trav\xc3\xa9s del HAL (Hardware Abstraction Layer). En operar en un nucli de Linux m\xc3\xa9s recent que el 2.6.13 proporciona notificaci\xc3\xb3 de canvi d'arxius ._NEWLINE_Quan s'utilitza amb GDL, Brasero t\xc3\xa9 una interf\xc3\xadcie d'usuari que es pot personalitzar._NEWLINE_L'aplicaci\xc3\xb3 suporta arrossegar i deixar anar (drag and drop), aix\xc3\xad com tallar i enganxar des del Nautilus (gestor de fitxers del GNOME) i tamb\xc3\xa9 altres aplicacions. Pot utilitzar els arxius d'una xarxa quan el protocol es maneja a trav\xc3\xa9s de gnome-vfs. Pot buscar arxius amb Beagle, el que permet una recerca que es basa en paraules clau o el tipus de fitxer. Brasero tamb\xc3\xa9 pot mostrar una llista de reproducci\xc3\xb3 i el seu contingut. Les llistes de reproducci\xc3\xb3 es busquen autom\xc3\xa0ticament fent servir el Beagle."